Universitato de Andoj (Kolombio)

La Universitato de Andoj (, akronime Uniandes) estas privata universitato situanta en la centro de Bogoto, Kolombio.

Ĝi estis unu el la unuaj kolumbiaj universitatoj kiuj ne havis religian alligitecon. La universitato tradicie edukis la akademiajn kaj politikajn elitojn de la lando, kaj estas ĝenerale konsiderita unu el la plej bonaj en Kolombio.

 Historio 
Fondita la 16-an de novembro 1948 de grupo de junuloj gvidataj de Mario Laserna Pinzón, la universitato estas la unua privata altlernejo en Kolombio, kiu estas laika kaj sendependa de politikaj partioj kaj kiu ne apartenas al neniu socia kaj ekonomia interesgrupo . Danke al ĝia akademia plejboneco, esplorado, publikaĵoj kaj proksimaj rilatoj kun diversaj organizaĵoj, la fakultato estas rekonita kiel unu el la plej bonaj komercaj lernejoj en Latin-Ameriko. Ĝi promocias plurecon, dialogon, debaton, kritikon, toleremon kaj respekton por la ideoj, kredoj kaj valoroj de ĝiaj membroj.

 Organizo 
La fakultato havas 703 plentempajn profesorojn kaj 14,693 studentojn (aktuale en 2018). La kampuso situas en la 17-a distrikto de Bogoto, La Candelaria, ĉe la piedo de la Andoj, la plej longa montaro en la mondo. La Uniandes havas gamon da koloniaj kaj modernaj konstruaĵoj. Studentoj havas aliron al bibliotekoj, laboratorioj, fakaj klasĉambroj, prelegejoj, komputilaj laboratorioj, teknologiaj aplikoj kaj integraj kampusaj sisteminstalaĵoj. La Fakultato de Administrado ĉe la Universitato de Andoj estis fondita en 1972. La institucio ofertas kursojn pri sano, komerco kaj administrado, teknologio kaj homscienco .

 Rangigoj 
Ĝi estas inter la plej bonaj kvin sudamerikaj universitatoj en rangotabelo de The World University Rankings en 2017 kaj havas dek du fakultatojn, inkluzive de arkitekturo, medicino, juro, ekonomiko kaj sociaj sciencoj .

La Universitato de Andoj estis poziciigita en multnombraj internaciaj akademiaj klasifikaj rangotabeloj kiel ekzemple la Times Higher Education, la Quacquarelli Symonds. Laŭ la rangotabeloj, ĉi tio estas inter la plej bonaj 198 universitatoj en la mondo. Krome, la universitato estis konstante vicigita inter la plej bonaj dek en Latin-Ameriko, la plej bonaj kvin en Sudameriko, kaj listigita plurfoje kiel la plej bona en Kolombio, laŭ diversaj naciaj organizaĵoj kiel la Ministerio de Edukado .

 Referencoj 

 Eksteraj ligiloj 
  Universitata retejo

Kategorio:Koordinatoj sur Vikidatumoj
Kategorio:Universitatoj en Kolombio
Kategorio:Bogoto